RESOLUCIÓN do 30 de xuño de 2009 pola que se procede á publicidade das subvencións concedidas ao abeiro da Orde do 28 de abril de 2008, modificada pola Orde do 9 de xaneiro de 2009, pola que se establecen as bases reguladoras para a concesión de subvencións a pequenas e medianas empresas galegas para apoiar as accións de implantación e certificación de modelos de xestión e a elaboración e verificación de memorias de responsabilidade social empresarial, así como para a selección de entidades colaboradoras que participarán na súa xestión, e se procede á súa convocatoria (procedemento IN514B).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 15/07/2009

O conselleiro de Economía e Industria ditou resolución das subvencións concedidas ao abeiro da Orde do 28 de abril de 2008, modificada pola Orde do 9 de xaneiro de 2009, pola que se establecen as bases reguladoras para a concesión de subvencións a pequenas e medianas empresas galegas para apoiar as accións de implantación e certificación de modelos de xestión e a elaboración e verificación de memorias de responsabilidade social empresarial, así como para a selección de entidades colaboradoras que participarán na súa xestión.
O artigo 12 da Orde do 28 de abril de 2008 dispón nos seus parágrafos 4 e 5 o seguinte: «A resolución de concesión notificaráselles ás entidades colaboradoras mediante medio electrónico, especificándose as empresas beneficiarias e os proxectos obxecto da axuda. Así mesmo, as notificacións das resolucións denegatorias realizaranse do mesmo xeito, especificándose as empresas, os proxectos e os motivos de denegación das axudas.
Publicaranse no Diario Oficial de Galicia e na web da Consellería de Economía e Industria as empresas beneficiarias, as cantidades concedidas e a finalidade das axudas».
O artigo 11 da Orde do 28 de abril de 2008 dispón o seguinte: «O criterio que a Consellería de Economía e Industria adoptará na concesión das subvencións efectuarase respectando a data e hora da súa entrada no Rexistro Telemático da Xunta de Galicia, sen comparación con outras solicitudes e ata o esgotamento do crédito dispoñible, e sempre que se cumpran cos requisitos establecidos nestas bases.
O resto das solicitudes quedarán en reserva para seren atendidas co crédito dispoñible que quedase libre, de se producir algunha renuncia ou modificación nos proxectos inicialmente subvencionados, sempre e cando o beneficiario notifique, a través da entidade colaboradora, ante a Dirección Xeral de Promoción Industrial e da Sociedade da Información a dita renuncia ou modificación antes do 13 de novembro de 2009, presentándoa no Rexistro Telemático da Xunta de Galicia mediante aplicación informática Internet Express».
Segundo o establecido no parágrafo 6 do artigo 11 da Orde do 28 de abril de 2008, infórmase e publícase que o crédito da orde se esgotou o día 27 de abril de 2009, ás 12.00 h, quedando as solitudes que entraron por Rexistro Telemático con posterioridade á dita data en lista de espera.
Malia o anterior, no parágrafo cuarto do artigo 5 establécese o seguinte: «Estas cantidades poderanse incrementar como consecuencia de maior dispoñibilidade orzamentaria co fin de atender todas as solicitudes».
Na súa virtude,
RESOLVO:
1. Ordenar a publicación, no Diario Oficial de Galicia, da relación de beneficiarios de subvención que figura no anexo a esta resolución, con cargo á partida orzamentaria 10.04.741A.770.0 dos orzamentos da Consellería de Economía e Industria para a anualidade 2009.
Todos os beneficiarios que se recollen no anexo poderán obter información detallada da súa resolución accedendo ao taboleiro electrónico dispoñible na páxina web da Consellería de Economía e Industria, no enderezo:
http://www.xunta.es/apps/axudas/login.do?cod_cons=IN&cod_proc=514B.
Os solicitantes que non aparecen no devandito anexo deberán entender que non lles foi concedida a subvención e tales solicitantes serán notificados a través das entidades colaboradoras mediante medio electrónico, segundo establecido nos seus parágrafos 4 e 5 do artigo 12 da Orde do 28 de abril de 2008.
O acceso ao dito enderezo pódese facer tamén desde o enderezo da internet http:/www.conselleriaiei.org, seleccionando a Oficina Virtual para, a seguir, acceder á aplicación Internet Expres e dentro desta, escoller o procedemento IN514B e taboleiro electrónico.
Para o acceso ao contido do taboleiro electrónico, cada entidade colaboradora deberá introducir o código electrónico existente na parte superior dereita da primeira folla da súa solicitude, o que garante a privacidade do acceso á información.
2. En caso de dúbida, dificultades técnicas ou necesidade de máis información, poderanse dirixir á Secretaría Xeral da Consellería de Economía e Industria, a través dos teléfonos 881 99 93 75 ou 881 99 91 17, do número de fax 881 99 93 84 ou do enderezo de correo electrónico axudas@promocionindustrial.eu
Santiago de Compostela, 30 de xuño de 2009.
P.D. (Orde 30-4-2009, DOG nº 87, do 6 de maio)
Jose Riesgo Boluda
Secretario xeral da Consellería de Economía
e Industria
Ver referencia pdf "13700D005P009.PDF"